Blaze7451/Wiki-th-20250601 huggingface dataset:
อัตราส่วนคลื่นนิ่ง

ในงานวิศวกรรมวิทยุและโทรคมนาคม อัตราส่วนคลื่นนิ่ง (Standing Wave Ratio (SWR)) เป็นตัวชี้วัดของการแมทชิงอิมพีแดนซ์ของโหลดกับอิมพีแดนซ์ที่เป็นลักษณะเฉพาะของสายส่งหรือท่อนำคลื่น การไม่แมทช์กันของอิมพีแดนซ์เกิดขึ้นในคลื่นนิ่งไปตามเส้นสายส่ง และ SWR ถูกกำหนดเป็นอัตราส่วนของขนาดคลื่นนิ่งบางส่วนที่ antinode (สูงสุด) กับขนาดที่อีกโหนดหนึ่ง (ต่ำสุด) ไปตามเส้นสายส่ง
SWR มักจะหมายความในแง่ของจุดสูงสุดและจุดต่ำสุดของแรงดันไฟฟ้า AC ไปตามเส้นสายส่ง มันจึงถูกเรียกว่า อัตราส่วนคลื่นนิ่งแรงดัน (voltage standing wave ratio) หรือ VSWR (บางครั้งออกเสียงว่า "vizwar") ตัวอย่างเช่นค่า VSWR = 1.2:1 หมายถึงแรงดันไฟฟ้ากระแสสลับเนื่องจากคลื่นนิ่งไปตามเส้นสายส่งขึ้นสูงถึงค่าสูงสุดเป็น 1.2 เท่าของแรงดันไฟฟ้า AC ต่ำสุดไปตามแนวสายส่งนั้น ค่า SWR ก็สามารถกำหนดได้เช่นกันว่าเป็นอัตราส่วนของแอมพลิจูดสูงสุดต่อแอมพลิจูดต่ำสุดของกระแสในสายส่ง เรียกว่าความแรงของสนามไฟฟ้า (electric field strength) หรือความแรงของสนามแม่เหล็ก (magnetic field strength) ถ้าไม่สนใจการสูญเสียในสายส่ง, อัตราส่วนสองตัวนี้เหมือนกัน
อัตราส่วนคลื่นนี่งกำลังงาน (power standing wave ratio) (PSWR) ถูกกำหนดให้เป็นกำลังสองของ VSWR อย่างไรก็ตามคำศัพท์นี้ไม่มีความสัมพันธ์ทางกายภาพกับกำลังงานจริงที่เกี่ยวข้องในการส่ง
ค่า SWR สามารถวัดได้ด้วยเครื่องมือที่เรียกว่ามิเตอร์ SWR. เนื่องจาก SWR ถูกกำหนดให้สัมพันธ์กับอิมพีแดนซ์ที่เป็นลักษณะเฉพาะของสายส่ง, มิเตอร์ SWR ต้องถูกสร้างสำหรับอิมพีแดนซ์นั้น นั่นคือในทางปฏิบัติสายส่งส่วนใหญ่ที่ใช้ในงานเหล่านี้จะเป็นสาย coaxial ที่มีค่าอิมพีแดนซ์เท่ากับ 50 หรือ 75 โอห์ม การตรวจสอบ SWR เป็นขั้นตอนมาตรฐานในสถานีวิทยุ(ตัวอย่าง)เพื่อตรวจสอบการแมทชิงอิมพีแดนซ์ของสายอากาศกับสายส่ง (และเครื่องส่งสัญญาณ). ไม่เหมือนกับการเชื่อมต่อเครื่องวิเคราะห์อิมพีแดนซ์ (หรือ "สะพานอิมพีแดนซ์") โดยตรงเข้ากับสายอากาศ (หรือโหลดอื่​​น ๆ) SWR มิเตอร์ไม่ได้วัดอิมพีแดนซ์จริงของโหลด แต่ทำการประเมินขนาดของอิมพีแดนซ์ที่ไม่แมทช์กันเพียงแแค่ดำเนินการวัดในด้านเครื่องส่งสัญญาณของสายส่ง

**อ้างอิง ==
โอโนมิจิ

โอโนมิจิ (Onomichi-shi) เป็นนครในจังหวัดฮิโรชิมะ ประเทศญี่ปุ่น ติดกับทะเลในเซโตะ ด้วยทัศนียภาพที่งดงามทำให้เป็นเมืองที่เหมาะสมแก่ท่องเที่ยวเป็นคู่ และยังเป็นเมืองที่ใช้เป็นสถานที่ถ่ายทำละครและภาพยนตร์ญี่ปุ่นหลายเรื่อง อุตสาหกรรมที่สร้างรายได้หลักให้แก่เมืองคืออุตสาหกรรมการต่อเรือและโรงเหล็กตลอดจนเคมีภัณฑ์

**ประชากร**
จากข้อมูลการสำรวจสำมะโนประชากรของญี่ปุ่น จำนวนประชากรของโอโนมิจิใน ค.ศ. 2020 อยู่ที่ 131,170 คน โอโนมิจิดำเนินการสำรวจสำมะโนมาตั้งแต่ ค.ศ. 1960

**เมืองพี่น้อง**
 Japan อิมาบาริ จังหวัดเอฮิเมะ ประเทศญี่ปุ่น- Japan ฮิงาชิอิซูโมะ จังหวัดชิมาเนะ ประเทศญี่ปุ่น- France องเฟลอร์ ประเทศฝรั่งเศส- Korea เขตชุง ปูซาน ประเทศเกาหลีใต้- ROC เจียอี้ ประเทศไต้หวัน- ROC ไถจง ประเทศไต้หวัน- China ฉงชิ่ง ประเทศจีน

**อ้างอิง**

**แหล่งข้อมูลอื่น**
 โอโนมิจิ- โอโนมิจิ-  ja
หมวดหมู่:นครในจังหวัดฮิโรชิมะ
ซัมซุง กาแลคซี โน้ต 8

ซัมซุง กาแลคซี โน้ต 8 (Samsung Galaxy Note 8; ชื่อรหัส Great) คือสมาร์ตโฟนระบบจอสัมผัสและแท็บเล็ตคอมพิวเตอร์ ที่พัฒนาโดยซัมซุง อิเล็กทรอนิกส์ ซึ่งเป็นรุ่นที่ต่อมาจากรุ่นซัมซุง กาแลคซี โน้ต 7 โดยเปิดตัวเมื่อวันที่ 23 สิงหาคม พ.ศ. 2560 โดยมาพร้อมกับระบบปฏิบัติการแอนดรอยด์ เวอร์ชัน 7.1.1 "นูกัต" (Nougat) เป็นมาตรฐาน

**อ้างอิง**

**แหล่งข้อมูล**
หมวดหมู่:สมาร์ตโฟน
หมวดหมู่:สมาร์ตโฟนซัมซุง
หมวดหมู่:อุปกรณ์แอนดรอยด์
หมวดหมู่:ผลิตภัณฑ์ที่เปิดตัวในปี พ.ศ. 2560
หมวดหมู่:แฟบเล็ต
โรงเรียนเทศบาล 3 สามัคคีวิทยาคาร

โรงเรียนเทศบาล 3 สามัคคีวิทยาคาร (อักษรย่อ:ท.๓ / ท.สค.) สังกัดสำนักการศึกษาเทศบาลนครอุบลราชธานี เป็นโรงเรียนที่จัดการศึกษาขั้นพื้นฐานในระดับประถมศึกษา มัธยมศึกษาตอนต้น และมัธยมศึกษาตอนปลาย สังกัดสำนักการศึกษาเทศบาลนครอุบลราชธานี กรมส่งเสริมการปกครองท้องถิ่น กระทรวงมหาดไทย ทั้งนี้ยังได้รับรางวัลโรงเรียนพระราชทานระดับก่อนประถมศึกษา ขนาดเล็ก ประจำปีการศึกษา ๒๕๖๓ รางวัลศูนย์การเรียนรู้ตามหลักปรัชญาของเศรษฐกิจพอเพียง ด้านการศึกษาประจำปีการศึกษา๒๕๖๔

**ประวัติ**
โรงเรียนเทศบาล 3 สามัคคีวิทยาคาร ชื่อเดิม (โรงเรียนสามัคคีวิทยาคาร) ตั้งขึ้นเมื่อวันที่ 6 กันยายน พ.ศ. 2483 โดยใช้สถานที่ของโรงเรียนกสิกรรมอาคารเรียนตั้งอยู่ริมแม่น้ำมูล ใกล้บ้านท่าวังหินจึงได้ขนานนามโรงเรียนว่า“โรงเรียนบ้านท่าวังหิน”เปิดทำการสอนตั้งแต่ระดับชั้นประถมศึกษาปีที่ 1 ถึงระดับชั้นประถมศึกษาปีที่ 4 เป็นสาขาโรงเรียนแจระแม (โรงเรียนบ้านท่าบ่อ) มีนายสวัสดิ์ กนิษฐ์พยาฆธิ์ เป็นครูใหญ่ และเมื่อวันที่ 20 เมษายน พ.ศ. 2492 โรงเรียนประสบวาตภัยทำให้โรงเรียนชำรุดใช้การไม่ได้จึงย้ายมาทำการสอนชั่วคราวที่ศาลาวัดทองนพคุณ 
วันที่ 17 พฤษภาคมพ.ศ. 2492 ทางราชการร่วมกับฐานบินอุบลราชธานีและบริษัทเดินอากาศไทยจัดหาทุน 5,000 บาท สมทบกับเงินงบประมาณ 10,000 บาท สร้างอาคารเรียนแบบ ป.1 ซ. ใต้ทุนสูงขนาด 9x27 เมตร จำนวน 1 หลัง พร้อมต่อเติมชั้นล่างรวมเป็น 6 ห้องเรียน ปลูกสร้างในที่ราชพัสดุ แปลงเลขที่ 1766 (ปัจจุบันที่ราชพัสดุทะเบียนเลขที่ 1569)เนื้อที่ 25 ไร่ โดยขนานนามโรงเรียนว่า “โรงเรียนบ้านท่าวังหิน”(สามัคคีวิทยาคาร)  นายสาคร  จันทรสมัย ดำรงตำแหน่งครูใหญ่ (อ้างอิงจากสมุดหมายเหตุรายวันโรงเรียนสามัคคีวิทยาคาร   หน้า  1)
วันที่ 30 มกราคม พ.ศ. 2550 โรงเรียนสามัคคีวิทยาคาร โอนจากหน่วยงานสังกัดเดิม คือสำนักงานเขตพื้นที่การศึกษาอุบลราชธานี เขต 1 สำนักงานคณะกรรมการศึกษาขั้นพื้นฐานกระทรวงศึกษาธิการ ไปสังกัดเทศบาลนครอุบลราชธานี องค์กรปกครองส่วนท้องถิ่น กระทรวงมหาดไทย โดยใช้ชื่อโรงเรียนใหม่ว่า “โรงเรียนเทศบาล 3 สามัคคีวิทยาคาร”
หมวดหมู่:โรงเรียนในอำเภอเมืองอุบลราชธานี
หมวดหมู่:โรงเรียนที่ก่อตั้งในปี พ.ศ. 2483
หมวดหมู่:โรงเรียนเทศบาล
หมวดหมู่:เทศบาลนครอุบลราชธานี
แอลจี จี5

แอลจี จี5 (LG G5) เป็นสมาร์ตโฟน ผลิตโดยแอลจี เปิดตัวเมื่อวันที่ 21 กุมภาพันธ์ ค.ศ. 2016 ที่งานโมบายล์เวิลด์คองเกรส เมืองบาร์เซโลนา ประเทศสเปน มี 4 สีคือสีเงิน, สีเทาเข้ม (ไททัน), สีทองและสีชมพู แอลจี จี5 มีการปรับปรุงจากรุ่นก่อนคือใช้โลหะแทนพลาสติก เพิ่มระบบตรวจสอบลายนิ้วมือ กล้องหลังคู่และมีฟังก์ชัน "Always On" ซึ่งช่วยประหยัดพลังงาน นอกจากนี้ แอลจี จี5 ถือเป็นสมาร์ตโฟนรุ่นแรกที่สามารถปรับเปลี่ยนโมดูลของตัวเครื่องได้

**อ้างอิง**

**แหล่งข้อมูลอื่น**
 แอลจี จี5-  LG G5 release date, news and features | TechRadar-  (MWC) LG เปิดตัว LG G5 เรือธงรุ่นใหม่ มาพร้อมช่องสำหรับเปลี่ยนโมดูลเพื่อการใช้งานที่หลากหลาย
หมวดหมู่:สมาร์ตโฟน
หมวดหมู่:อุปกรณ์แอนดรอยด์
หมวดหมู่:โทรศัพท์มือถือแอลจี อีเลคทรอนิคส์
หมวดหมู่:โทรศัพท์มือถือจอสัมผัส
หมวดหมู่:ผลิตภัณฑ์ที่เปิดตัวในปี พ.ศ. 2559
เส้นเมริเดียนที่ 99 องศาตะวันออก

เส้นเมริเดียนที่ 99 องศาตะวันออกของกรีนิช  คือ เส้นลองจิจูดที่ลากจากขั้วโลกเหนือผ่านมหาสมุทรอาร์กติก ทวีปเอเชีย มหาสมุทรอินเดีย มหาสมุทรใต้ และแอนตาร์กติกา เข้าสู่ขั้วโลกใต้
เส้นเมริเดียนที่ 99 องศาตะวันออก เป็นรูปแบบเส้นวงกลมใหญ่ของเส้นเมริเดียนที่ 81 องศาตะวันตก

**จากขั้วโลกเหนือถึงขั้วโลกใต้**
 

**ดูเพิ่ม**
 เส้นเมริเดียนที่ 98 องศาตะวันออก- เส้นเมริเดียนที่ 100 องศาตะวันออก
หมวดหมู่:เส้นลองจิจูด
เขตเติมบูรง

เติมบูรง (Temburong) เป็น 1 ใน 4 เขตการปกครองของประเทศบรูไน ตั้งอยู่ทางตะวันตกเฉียงเหนือของประเทศ โดยเขตถูกล้อมรอบด้วยรัฐซาราวัก, ประเทศมาเลเซีย และทิศเหนือติดกับอ่าวบรูไน เมืองหลักของเขตคือบางาร์

**เขตการปกครอง**
แขวงในเขตเติมบูรง
เขตเติมบูรงแบ่งเป็นเขตการปกครองเป็น 5 แขวง (mukim)- อาโม (Amo)- บางาร์ (Bangar)- บาตูอาโปย (Batu Apoi)- โบโกะก์ (Bokok)- ลาบู (Labu)

**สถานที่ท่องเที่ยว**
 ป่าสงวนลาบู- อุทยานแห่งชาติอูลูเติมบูรง

**อ้างอิง**
R. Hédl, M. Svátek, M. Dancak, Rodzay A.W., M. Salleh A.B., Kamariah A.S.  A new technique for inventory of permanent plots in tropical forests: a case study from lowland dipterocarp forest in Kuala Belalong, Brunei Darussalam date=2011-07-18 , In Blumea 54, 2009, p 124–130. Publié 30. 10. 2009.
เติมบูรง
หมวดหมู่:ดินแดนแทรกและดินแดนส่วนแยก
เวิร์ก (เพลงรีแอนนา)

"เวิร์ก" (Work) เป็นเพลงของนักร้องชาวบาร์เบโดส รีแอนนา จากสตูดิโออัลบั้มที่แปด แอนตี (2016) ร้องร่วมกับนักร้องรับเชิญคือ เดรก เพลงออกเป็นซิงเกิลนำจากอัลบั้มแอนตีในวันที่ 27 มกราคม ค.ศ. 2016 ผ่านเวสต์เบรีโรด และร็อกเนชัน เพลงเป็นแนวแดนซ์ฮอลล์และเร้กเก้ป็อป เขียนโดยริอานนาและเดรกร่วมกับปาร์ตีเนกซ์ดอร์ อัลเลน ริตเทอร์ รูเพิร์ต อาร์. สตีเฟนสัน มอนเท มัวร์ และโบยวันดา (Boi-1da) ทำหน้าที่เป็นโปรดิวเซอร์ด้วย เนื้อเพลง "เวิร์ก" มีเนื้อหาเกี่ยวกับการใช้เงินและการปรับความเข้าใจถึงความสัมพันธ์ที่เปราะบาง
"เวิร์ก" ได้รับการตอบรับคละกัน นักวิจารณ์ยกย่องการผลิตเพลงและรูปแบบของดนตรี และมองว่าเพลงฟังแล้ว "สะดวกสบาย" เพลงประสบความสำเร็จเชิงพาณิชย์ เปิดตัวที่อันดับที่เก้าและขึ้นอันดับหนึ่งบนชาร์ตบิลบอร์ดฮอต 100 กลายเป็นเพลงอันดับหนึ่งเพลงที่ 14 ของริอานนา เพลงยังขึ้นสิบอันดับแรกในหลายประเทศ ได้แก่ ออสเตรเลีย แคนาดา ฝรั่งเศส ฮังการี สเปน และสหราชอาณาจักร
หมวดหมู่:ซิงเกิลในปี พ.ศ. 2559
หมวดหมู่:เพลงในปี พ.ศ. 2559
หมวดหมู่:ซิงเกิลอันดับ 1 ในบิลบอร์ดฮอต 100
หมวดหมู่:เพลงของรีแอนนา
หมวดหมู่:เพลงของเดรก (แร็ปเปอร์)
หมวดหมู่:เพลงที่แต่งโดยริอานนา
หมวดหมู่:เพลงที่แต่งโดยเดรก (แร็ปเปอร์)
ใครนิยาม

"ใครนิยาม" เป็นซิงเกิลของวงอีทีซี จากอัลบั้ม PUSH ประพันธ์เนื้อร้องโดย ฟองเบียร์ (ปฏิเวธ อุทัยเฉลิม) และแต่งทำนองโดย บี ETC, หนึ่ง ETC, ปิง am.pm. และเรียบเรียงโดย  บี ETC, หนึ่ง ETC ออกจำหน่ายในวันที่ 23 เมษายน พ.ศ. 2555

**การตอบรับ**
เพลง "ใครนิยาม" ติดอันดับสูงสุด 1 จากการจัดอันดับของ ซี้ดเอฟเอ็ม ในชาร์ต ซี้ดเอฟเอ็ม ชาร์ตท็อป 20 ประจำวันที่ 22 เมษายน พ.ศ. 2555 และติดอันดับสูงสุด 1 จากการจัดอันดับของ เวอร์จิ้นฮิตซ์ ในชาร์ต 95.5 เอฟเอ็ม เวอร์จิ้นฮิตซ์ ชาร์ตท็อป 40 ประจำวันที่ 1 กรกฎาคม พ.ศ. 2555 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี

**ชาร์ต**

**อ้างอิง**
หมวดหมู่:เพลงไทยสากล
หมวดหมู่:เพลงของอีทีซี
หมวดหมู่:เพลงในปี พ.ศ. 2555
หมวดหมู่:ซิงเกิลในปี พ.ศ. 2555
หมวดหมู่:เพลงที่ประพันธ์คำร้องโดยฟองเบียร์
หมวดหมู่:ซิงเกิลในสังกัดจีเอ็มเอ็มทีวี
หมวดหมู่:ซิงเกิลในสังกัดจีเอ็มเอ็มทีวี เรคคอร์ดส
หมวดหมู่:ซิงเกิลในสังกัดจีเอ็มเอ็ม แกรมมี่
หมวดหมู่:เพลงป็อปร็อกไทย
พระเจ้าทัลแฮแห่งชิลลา

พระเจ้าทัลแฮแห่งชิลลา (탈해,? - 623,600 - 623) พระราชาองค์ที่ 4 แห่งชิลลา หนึ่งใน สามก๊กแห่งเกาหลี ครองราชย์ระหว่างปี 600 - 623 นับได้ว่าเป็นพระราชาแห่งชิลลาพระองค์แรกที่มาจากราชสกุลซ็อก

**พระราชประวัติ**
พระเจ้าทัลแฮเป็นสมาชิกราชวงศ์ชิลลา จากสายราชสกุลซ็อกแห่งคย็องจูซึ่งเป็นราชสกุลที่มีสิทธิ์ในการสืบราชบัลลังก์แห่งชิลลาในช่วงชิลลายุคต้น
พระเจ้าทัลแฮประสูติเมื่อใดไม่มีหลักฐานเพราะพระราชประวัติของพระเจ้าทัลแฮมีการกล่าวถึงน้อยมากแต่ในตำนานได้กล่าวไว้ว่าพระองค์ประสูติมาจากไข่โดยทรงประสูติที่เกาะเล็ก ๆ แห่งหนึ่งซึ่งอยู่ห่างจาก เกาะญี่ปุ่น ไปทางตะวันออกเฉียงเหนือถึง 1000 ลี้ ต่อมาเดินทางมายังชิลลาและได้เสกสมรสกับพระราชธิดาของ พระเจ้านัมแฮ พระราชาองค์ที่ 2 ของอาณาจักรชิลลา

**ขึ้นครองราชย์**
เมื่อพระเจ้านัมแฮเสด็จสวรรคตลงในปี 567 บรรดาเหล่าขุนนางและเชื้อพระวงศ์ได้เสนอชื่อเจ้าชายยูรีพระราชโอรสองค์ใหญ่ของพระเจ้านัมแฮขึ้นครองสิริราชสมบัติเนื่องจากในช่วงชิลลายุคต้นใช้ระบบคัดสรรผู้มีความสามารถขึ้นเป็นพระราชาก่อนจะถูกยกเลิกและเปลี่ยนมาใช้ระบบสืบทอดทางสายเลือดแทนในรัชกาล พระเจ้าแนมุล พระราชาองค์ที่ 17 
เมื่อพระเจ้ายูรีเสด็จขึ้นครองสิริราชสมบัติได้แต่งตั้งให้เจ้าชายทัลแฮเป็นผู้สืบราชบัลลังก์ต่อไปเมื่อพระเจ้ายูรีได้เสด็จสวรรคตลงในปี 600 เจ้าชายทัลแฮจึงขึ้นครองราชย์สืบต่อมาเป็นพระเจ้าทัลแฮ

**เสด็จสวรรคต**
หลังจากครองราชย์ได้ 23 ปีพระเจ้าทัลแฮก็เสด็จสวรรคตลงในปี 623 บรรดาขุนนางและเชื้อพระวงศ์จึงได้ทำการเสนอชื่อเจ้าชายพาซาพระราชโอรสองค์ใหญ่ให้ขึ้นครองสิริราชสมบัติสืบต่อมาเป็นพระเจ้าพาซา
หมวดหมู่:ราชวงศ์ชิลลา
พระเจ้าพาซาแห่งชิลลา

พระเจ้าพาซาแห่งชิลลา (파사,? - 665,623 - 665) พระราชาองค์ที่ 5 แห่งชิลลาหนึ่งใน สามก๊กแห่งเกาหลี ครองราชย์ระหว่างปี 623 - 665 โดยเป็นเจ้าชายจากราชสกุลพักซึ่งสืบเชื้อสายจากปฐมกษัตริย์แห่งอาณาจักรชิลลา พระเจ้าฮย็อกกอเซ

**พระราชประวัติ**
พระเจ้าพาซาประสูติเมื่อใดไม่มีหลักฐานเป็นพระราชโอรสพระองค์ใหญ่ใน พระเจ้ายูรี พระราชาลำดับที่ 3 เมื่อพระราชบิดาสวรรคตในปี 600 เหล่าขุนนางกลับเสนอชื่อเจ้าชายทัลแฮจากราชสกุลซ็อกขึ้นสืบราชบัลลังก์แทนเจ้าชายพาซาทำให้สิทธิ์ในการสืบราชบัลลังก์ของสายราชสกุลพักสิ้นสุดลงไประยะหนึ่ง

**ขึ้นครองราชย์**
เมื่อ พระเจ้าทัลแฮ พระราชาองค์ที่ 4 สวรรคตในปี 623 เหล่าขุนนางและเชื้อพระวงศ์จึงเสนอชื่อเจ้าชายพาซาขึ้นครองสิริราชสมบัติสืบต่อมาเป็นพระเจ้าพาซาทำให้ราชสกุลพักกลับมามีอำนาจอีกครั้งโดยจะมีพระราชาจากราชสกุลพักขึ้นปกครองชิลลาอีก 3 พระองค์ก่อนจะกลับมาปกครองชิลลาอีกครั้งเป็นระยะเวลาสั้น ๆ ในช่วงปลายราชวงศ์

**เสด็จสวรรคต**
พระเจ้าพาซาครองราชย์ทั้งสิ้น 42 ปีก่อนจะสวรรคตลงในปี 665 เหล่าขุนนางและเชื้อพระวงศ์จึงเสนอชื่อเจ้าชายชีมาพระราชโอรสในพระเจ้าพาซาขึ้นครองราชย์ต่อมาเป็นพระเจ้าชีมา

**พระราชวงศ์**
 พระปัยกา : - พระเจ้าฮย็อกกอเซ (474 - 547,486 - 547) ปฐมกษัตริย์แห่ง อาณาจักรชิลลา
 พระปัยยิกา : - พระนางอัลย็องบูอิน (? - ?) พระมเหสีในพระเจ้าฮย็อกกอเซ
 พระอัยกา : - พระเจ้านัมแฮ (? - 567,547 - 567) พระราชาองค์ที่ 2 แห่งอาณาจักรชิลลา
 พระอัยยิกา : - พระนางอัลเจบูอิน (? - ?) พระมเหสีในพระเจ้านัมแฮ
 พระราชบิดา : - พระเจ้ายูรี (? - 600,567 - 600) พระราชาองค์ที่ 3 แห่งอาณาจักรชิลลา
 พระราชมารดา : - พระมเหสีไม่ปรากฏพระนาม (? - ?) พระมเหสีพระองค์แรกในพระเจ้ายูรี
 พระราชอนุชา : - พระเจ้าอิลซ็อง พระราชาองค์ที่ 7 แห่งอาณาจักรชิลลาและเป็นพระราชอนุชาต่างพระราชมารดาของพระเจ้าพาซา
 พระราชโอรส : - พระเจ้าชีมา พระราชาองค์ที่ 6 แห่งอาณาจักรชิลลา

**พงศาวลี**
หมวดหมู่:ราชวงศ์ชิลลา
โอม

โอม (listen, ไอเอเอสที: Oṃ, เทวนาครี: ॐ, กันนาดา: ಓಂ, ทมิฬ: ௐ, มลยาฬัม: ഓം, เตลูกู: ఓం) เป็นหนึ่งในประติมานวิทยาที่พบในศาสนาฮินดู ศาสนาพุทธ ศาสนาเชน ตั้งแต่ยุคโบราณและยุคเก่า ในงานเขียน วิหาร โอมเป็นสัญลักษณ์ที่มีความหมายในเชิงจิตวิญญาณในทุกศาสนาอินเดีย (ฮินดู พุทธ ไชนะ และ ซิกข์) ส่วนความหมายเฉพาะและความหมายแฝงแตกต่างกันไปตามคำสอนและศาสนา ความเชื่อของแต่ละกลุ่ม
พยางค์ “โอม” บางครั้งก็ถูกเรียกว่า “องการ” (ओङ्कार, oṅkāra), “อณการ” (ओंकार, oṃkāra) และ “ปรณวะ” (प्रणव, praṇava)

**อ้างอิง**
หมวดหมู่:มโนทัศน์ปรัชญาฮินดู
หมวดหมู่:มนตร์ฮินดู
หมวดหมู่:ศาสนาแบบอินเดีย
หมวดหมู่:บทความที่ต้องการการขยายความ
สุริยุปราคา 13 กันยายน พ.ศ. 2558

สุริยุปราคาบางส่วนเกิดขึ้นในวันที่ 13 กันยายน พ.ศ. 2558 สุริยุปราคาเกิดขึ้นเมื่อดวงจันทร์ โคจรผ่านระหว่างโลกและดวงอาทิตย์ โดยวิธีนั้นจะเห็นสุริยุปราคาแบบเต็มดวงและแบบบางส่วนเมื่อมองจากโลก สุริยุปราคาบางส่วนเกิดขึ้นในภูมิภาคขั้วโลก เมื่อศูนย์กลางเงาของดวงจันทร์นั้นพลาดหรือไม่ได้ทอดลงมาบนโลก

**ภาพ**

**อุปราคาที่เกี่ยวข้อง**

**สุริยุปราคา พ.ศ. 2558–2561**

**ชุดเมตอน**

**อ้างอิง**

**แหล่งข้อมูลอื่น**
หมวดหมู่:สุริยุปราคา
หมวดหมู่:สุริยุปราคาบางส่วน
แอลจี จี4

แอลจี จี4 (LG G4) เป็นสมาร์ตโฟน ผลิตโดยแอลจี เปิดตัวเมื่อวันที่ 28 เมษายน ค.ศ. 2015 ที่งานเปิดตัวในนครนิวยอร์ก ประเทศสหรัฐอเมริกาและกรุงลอนดอน สหราชอาณาจักร แอลจี จี4 เป็นสมาร์ตโฟนรุ่นแรกที่ใช้ชิฟควอลคอมม์ สแนปดรากอน 808 และมีจุดเด่นคือปรับเปลี่ยนฝาหลังได้ 3 แบบคือ หนังแท้, พลาสติกลายเซรามิกและพลาสติกลายโลหะ

**อ้างอิง**

**แหล่งข้อมูลอื่น**
 แอลจี จี4
หมวดหมู่:สมาร์ตโฟน
หมวดหมู่:อุปกรณ์แอนดรอยด์
หมวดหมู่:โทรศัพท์มือถือแอลจี อีเลคทรอนิคส์
หมวดหมู่:โทรศัพท์มือถือจอสัมผัส
หมวดหมู่:ผลิตภัณฑ์ที่เปิดตัวในปี พ.ศ. 2558
4 เวิลด์เทรดเซ็นเตอร์

4 เวิลด์เทรดเซ็นเตอร์ (หรือรู้จักกันตามชื่ออยู่ของอาคารคือ 150 ถนนกรีนวิช) เป็นหนึ่งในตึกระฟ้าในโครงการ เวิลด์เทรดเซ็นเตอร์ใหม่ ใน นครนิวยอร์ก โดยตั้งอยู่บริเวณหัวมุมด้านทิศตะวันออกเฉียงใต้ของพื้นที่โครงการดังกล่าว มีความสูง 978 ฟุต (298 เมตร) โดยเป็นที่ตั้งสำนักงานใหญ่ของการท่าเรือแห่งนิวยอร์กและนิวเจอร์ซีย์ เจ้าของโครงการเวิลด์เทรดเซ็นเตอร์ทั้งหมด
4 เวิลด์เทรดเซ็นเตอร์ เดิมเป็นอาคารสำนักงานสูง 9 ชั้นสร้างเสร็จในปี ค.ศ. 1975 มีความสูง 118 ฟุต (36 เมตร) ตั้งอยู่ที่มุมตะวันออกเฉียงใต้ของพื้นที่ ผู้เช่ารายแรกย้ายเข้ามาอยู่ในอาคารในเดือนมกราคม ค.ศ. 1977 โดยมีผู้เช่าหลักคือคณะกรรมการการค้านิวยอร์ก และ ธนาคารดอยซ์แบงก์ ในเหตุวินาศกรรม 11 กันยายน พ.ศ. 2544 ตัวอาคารได้รับความเสียหายอย่างหนักหลังจากตึก 2 เวิลด์เทรดเซ็นเตอร์ (ทิศใต้) พังถล่มลงมาทับอาคารซากของอาคารถูกทำลายในภายหลังเพื่อหลีกทางให้การก่อสร้างตึก 3 และ 4
โดยตัวอาคารได้ถูกเริ่มก่อสร้างในเดือนมกราคม ค.ศ. 2008 ได้รับการออกแบบโดย ฟูมิฮิโกะ มากิ ผู้ที่เคยได้รับรางวัลพริตซ์เกอร์ โดยวันที่ 25 มิถุนายน ค.ศ. 2012 การก่อสร้างได้สร้างถึงชั้นที่ 72 การก่อสร้างแล้วเสร็จในเดือนกันยายน ค.ศ. 2013 มีมูลค่าในการก่อสร้างอยู่ที่ 1.67 พันล้านดอลลาร์สหรัฐ โดยได้รับเงินทุนจากบริษัทประกันภัยและพันธบัตรเสรีภาพและถูกเปิดให้ใช้งานในวันที่ 13 พฤศจิกายน ค.ศ. 2013 ณ ปัจจุบัน ตึกแห่งนี้ได้เป็นตึกระฟ้าที่สูงที่สุดเป็นอันดับสามของตึกเวิลด์เทรดเซ็นเตอร์ที่สร้างขึ้นใหม่ รองจาก อาคาร 1 และ 3 อย่างไรก็ตามคาดว่า 2 เวิลด์เทรดเซ็นเตอร์ จะขึ้นมามีความสูงกว่ากว่าอาคาร 3 และ 4 เมื่อเสร็จสิ้นในอนาคต พื้นที่ทั้งหมดของอาคารประกอบด้วยพื้นที่สำนักงานและพื้นที่ค้าปลีก 1.8 ล้านตารางฟุต (167,000 ตารางเมตร)

**สมุดภาพ**

**อ้างอิง**

**แหล่งข้อมูลอื่น**
  4WTC.com - 4 World Trade Center - 150 Greenwich Street - เว็บไซต์อย่างเป็นทางการ-  Main WTC site - ข้อมูลเพิ่มเติม-  Tower 4 Design Update (วิดีโอ)-  Images of 150 Greenwich Street (รูปภาพ)-  Images of 4 WTC (รูปภาพ)-  Emporis entry on this building
หมวดหมู่:ตึกระฟ้าในแมนแฮตตัน
หมวดหมู่:เวิลด์เทรดเซ็นเตอร์
หมวดหมู่:สิ่งก่อสร้างตั้งแต่ พ.ศ. 2556
สุริยุปราคา 23 ตุลาคม พ.ศ. 2557

สุริยุปราคาบางส่วนเกิดขึ้นในวันที่ 23 ตุลาคม พ.ศ. 2557 สุริยุปราคาเกิดขึ้นเมื่อดวงจันทร์ โคจรผ่านระหว่างโลกและดวงอาทิตย์ โดยวิธีนั้นจะเห็นสุริยุปราคาแบบเต็มดวงและแบบบางส่วนเมื่อมองจากโลก สุริยุปราคาบางส่วนเกิดขึ้นในภูมิภาคขั้วโลก เมื่อศูนย์กลางเงาของดวงจันทร์นั้นพลาดหรือไม่ได้ทอดลงมาบนโลก

**การมองเห็น**
ศูนย์กลางเงาของดวงจันทร์พลาดหรือไม่ได้ทอดลงบนโลก โดยศูนย์กลางเงาผ่านอยู่เหนือขั้วโลกเหนือ แต่สุริยุปราคาบางส่วนสามารถมองเห็นได้ขณะดวงอาทิตย์ขึ้น (วันที่ 24 ตุลาคม ตามเวลาท้องถิ่น) ในตะวันออกไกลของรัสเซียและญี่ปุ่น และขณะดวงอาทิตย์ตก (วันที่ 23 ตุลาคม) ผ่านส่วนใหญ่ของทวีปอเมริกาเหนือ

**ระเบียงภาพ**

**อ้างอิง**

**แหล่งข้อมูลอื่น**
หมวดหมู่:สุริยุปราคา
หมวดหมู่:สุริยุปราคาบางส่วน
โฮมีโอพาธี

Homeopathic cures for small animals on the Isle of Man
โฮมีโอพาธี (homeopathy) เป็นวิทยาศาสตร์เทียมที่แสดงตัวว่าเป็นการแพทย์ทางเลือกที่ซามูเอิล ฮาเนมันน์สร้างใน ค.ศ. 1796 โดยยึดหลักหนามยอกเอาหนามบ่ง (like cures like) ของเขา โดยอ้างว่าสสารที่ทำให้เกิดอาการของโรคในผู้มีสุขภาพดีจะรักษาอาการเดียวกันในผู้ป่วย โฮมีโอพาธีเป็นวิทยาศาสตร์เทียม คือ ความเชื่อที่นำเสนอเป็นวิทยาศาสตร์อย่างไม่ถูกต้อง การเตรียมโฮมีโอพาธีไม่มีประสิทธิผลรักษาภาวะใด ๆ การศึกษาขนาดใหญ่พบว่าโฮมีโอพาธีไม่มีประสิทธิผลมากกว่ายาหลอก ซึ่งแนะว่าความรู้สึกเชิงบวกใด ๆ ที่เกิดหลังการรักษาเป็นผลของปรากฏการณ์ยาหลอกและการฟื้นตัวจากความเจ็บป่วยตามปกติ
ฮาเนมันน์เชื่อว่าเหตุพื้นเดิมของโรคเป็นปรากฏการณ์ที่เขาเรียกว่า ไมแอสซึม (miasm) และการเตรียมโฮมีโอพาธีจัดการกับไมแอสซึมนี้ การเตรียมผลิตโดยใช้กระบวนการการเจือจางโฮมีโอพาธี โดยเจือจางสสารที่ถูกเลือกซ้ำ ๆ ในแอลกอฮอล์หรือน้ำกลั่น แต่ละครั้งโดยใช้ภาชนาบรรจุชนกับวัสดุยืดหยุ่น (มักเป็นหนังสือที่ห่อปกหนัง) ตรงแบบเจือจางไปเรื่อย ๆ จนผ่านจุดที่ไม่มีโมเลกุลของสสารเดิมเหลืออยู่ ผู้ประกอบกิจโฮมีโอพาธีเลือกโฮมีโอพาธิกโดยปรึกษาหนังสืออ้างอิงที่เรียก เรพัตตรี (repertory) และโดยการพิจารณาโดยรวมทั้งอาการ ลักษณะบุคคล สภาพกายภาพและจิตใจ และประวัติชีวิตของผู้ป่วย

**อ้างอิง**
หมวดหมู่:การแพทย์ทางเลือก

หมวดหมู่:วิทยาศาสตร์เทียม
มีนาคม พ.ศ. 2559

มีนาคม  พ.ศ. 2559 เป็นเดือนที่ 3 ของปี พ.ศ. 2559 วันแรกของเดือนเป็นวันอังคาร วันสุดท้ายของเดือนเป็นวันพฤหัสบดี

**สถานีย่อย:เหตุการณ์ปัจจุบัน**
หมวดหมู่:มีนาคม
*
โจ ไรลีย์

โจเซฟ ไมเคิล "โจ" ไรลีย์  (Joseph Michael "Joe" Riley) เกิดเมื่อวันที่ 6 ธันวาคม ค.ศ. 1996 เป็นนักฟุตบอลอาชีพชาวอังกฤษ ปัจจุบันเล่นให้กับแบรดฟอร์ดซิตีในตำแหน่งกองกลาง

**สโมสรอาชีพ**
ไรลีย์เกิดที่แบล็กพูล, แลงคาสเชียร์ ได้เข้าร่วมกับแมนเชสเตอร์ยูไนเต็ด ในตำแหน่งกองกลาง ก่อนที่จะเปลี่ยนมาเล่นในตำแหน่งแบ็กซ้ายให้กับสโมสรรุ่นอายุไม่เกิน 21 ปี
ไรลีย์ได้เริ่มต้นเป็นตัวจริงประเดิมสนามในนามทีมชุดแรกให้กับแมนเชสเตอร์ยูไนเต็ดในเกมที่พบกับมิดทิลแลนด์ด้วยผลชนะ 5–1 และได้ลงเล่นเป็นเวลา 79 นาที

**อ้างอิง**
หมวดหมู่:นักฟุตบอลชาวอังกฤษ
หมวดหมู่:ผู้เล่นสโมสรฟุตบอลแมนเชสเตอร์ยูไนเต็ด
หมวดหมู่:บุคคลจากแบล็กพูล
ประสิทธิ์ ถาวร

ประสิทธิ์ ถาวร เป็นนักดนตรีและอาจารย์ทางด้านดนตรีไทย เกิดที่ตำบลท่าเจ้าสนุก อำเภอท่าเรือ จังหวัดพระนครศรีอยุธยาเมื่อ 12 กันยายน พ.ศ. 2464 บิดาชื่อนายสุด เป็นนักเทศน์ มารดาชื่อนางฟู เรียนหนังสือที่โรงเรียนประชาบาลวัดสฏางค์เมื่ออายุ 7 ปีจนอายุได้ 13 ปี จึงมาเรียนที่โรงเรียนนาฏดุริยางค์ กรมศิลปากร เมื่อ พ.ศ. 2477 จนจบชั้นมัธยมปีที่ 3 และได้รับประกาศนียบัตรวิชาดุริยางค์ไทย ใน พ.ศ. 2482 ประสิทธิ์หัดเล่นดนตรีไทยครั้งแรกเมื่อเรียนชั้นประถม ได้เรียนระนาดจากครูเจริญ ดนตรีเจริญ จนได้เพลงเดี่ยวระนาด เช่น พญาโศก และเชิดนอกก่อนเข้าโรงเรียนนาฏดุริยางค์ ต่อมาสมัครเป็นศิษย์ของหลวงประดิษฐไพเราะ (ศร ศิลปบรรเลง) ได้เข้ามารับราชการ ณ กองการสังคีต กรมศิลปกรเมื่อ พ.ศ. 2493 จนเกษียณอายุราชการ เมื่อ พ.ศ. 2526
ประสิทธิ์สมรสกับทองเดิม มีบุตรชายคนเดียว ชื่อ ธงชัย ประสิทธิ์มีชื่อเสียงทางด้านการตีระนาด ได้สอนประจำอยู่ในวิทยาลัยนาฎศิลป์ กรมศิลปากรระหว่าง พ.ศ. 2493 – 2525 แต่งเพลงไว้หลายเพลง เช่น เพลงม่านรามัญ พม่ากลองยาว พม่านิมิต เทวาประสิทธิ์เถา เคยเดี่ยวระนาดเอกสองรางถวายพระบาทสมเด็จพระเจ้าอยู่หัว และสมเด็จพระนางเจ้ารำไพพรรณี พระบรมราชินีในรัชกาลที่ 7 เดี่ยวระนาดที่โรงละครนานาชาติในกรุงโตเกียวและไปแสดงดนตรีในหลายประเทศ เช่น อินโดนีเซีย มาเลเซีย สิงคโปร์ เยอรมันและพม่า เป็นผู้บรรเลงปี่พาทย์พม่าได้ และนำปี่พาทย์พม่ามาเผยแพร่ในไทย ผลงานชิ้นเอกคือการตั้งวงมโหรีพิเศษใช้นักดนตรี 200 คน บรรเลงครั้งแรก ณ โรงละครแห่งชาติเมื่อ พ.ศ. 2518 ท่านได้เป็นศิลปินแห่งชาติ สาขาศิลปะการแสดง (ดนตรีไทย) เมื่อ พ.ศ. 2531 ประสิทธิ์ ถาวร เสียชีวิตเมื่อปี พ.ศ. 2545 รวมอายุได้ 81 ปี

**อ้างอิง**
 http://sirindhornmusiclibrary.mahidol.ac.th/musiclibrary/index.php?ac=hall_of_fame/hall_of_fame_dataperson&id=55&languages=th#001fix-attempted=yes 
หมวดหมู่:นักดนตรีไทย
หมวดหมู่:บุคคลจากอำเภอท่าเรือ
โองการ กลีบชื่น

โองการ กลีบชื่น มีนามเดิมว่า ทองต่อ เป็นบุตรของนายขำและนางทองอยู่ บิดาเป็นเจ้าของวงปี่พาทย์ประจำวัดพระพิเรนทร์และวัดอนงคาราม โองการจึงได้เรียนดนตรีไทยกับบิดาตั้งแต่เด็ก ต่อมาได้เข้าถวายตัวเป็นมหาดเล็กในสมเด็จพระบรมวงศ์เธอเจ้าฟ้าฯ กรมขุนเพชรบูรณ์อินทราชัย จนกระทั่งกรมขุนเพชรบูรณ์ฯสิ้นพระชนม์ จึงไปเรียนดนตรีต่อจากหลวงประดิษฐไพเราะ (ศร ศิลปบรรเลง) เข้ารับราชการในกองปี่พาทย์และโขนหลวงใน พ.ศ. 2467 จนกระทั่งลาออกใน พ.ศ. 2474 ไปถวายตัวอยู่กับสมเด็จเจ้าฟ้าฯ กรมหลวงลพบุรีราเมศร์ที่วังบางคอแหลม เป็นนักดนตรีประจำวงวังบางคอแหลม ต่อมาได้เป็นครูสอนปี่พาทย์ในโรงเรียนนาฏดุริยางค์เมื่อ พ.ศ. 2477 
ในปีนั้นเองโองการได้เป็นผู้ควบคุมวงดนตรีไทยร่วมในคณะนาฏศิลป์เป็นทูตสันตวไมตรีไปประเทศญี่ปุ่นเป็นเวลา 4 เดือน เนื่องจากมีความรู้ในภาษาญี่ปุ่นจนเป็นล่ามได้ ในพ.ศ. 2483 ได้เปลี่ยนชื่อจากทองต่อมาเป็นโองการ ต่อมาโอนมารับราชการ ณ กองดุริยางค์ทหารอากาศเมื่อ พ.ศ. 2500 และได้รับพระราชทานยศเป็นเรืออากาศเอกจนถึง พ.ศ. 2510 ก็ลาออก แต่ยังไปสอนพิเศษให้แก่วงดนตรีไทยของทหารอากาศอยู่ โองการได้รับถ่ายทอดวิชาให้สืบทอดการทำพิธีอ่านโองการไหว้ครู และครอบดนตรีไทยให้กับนักดนตรีรุ่นต่อ ๆ ไปได้ จึงได้เป็นผู้ประกอบพิธีอ่านโองการไหว้ครูตามสถาบันต่าง ๆ จน พ.ศ. 2520 จึงได้ทำพิธีมอบหมายการอ่านโองการไหว้ครูให้แก่นายพักตร์ โตสง่าและนายสุพจน์ โตสง่า 

ผลงานทางด้านการแต่เพลง ได้แก่ เพลงขอมกล่อมลูกเถา คู่มอญรำดาบเถา พญาสี่เสาเถา พระจันทร์ครึ่งซีกเถา แต่งทางร้องเพลงพม่าห้าท่อน 6 ชั้น ธรณีกรรแสงเถา พระอาทิตย์ชิงดวงเถา ทองย่อนเถาเนื้อเต็ม โองการแต่งงานครั้งแรกมีบุตร 2 คน ต่อมาได้จดทะเบียนสมรสกับนางสาวเพลินพิศ พลางกูร เมื่อ พ.ศ. 2490 โองการถึงแก่กรรมเมื่อ 25 ธันวาคม พ.ศ. 2520 ที่โรงพยาบาลวชิระ รวมอายุได้ 65 ปี

**อ้างอิง**
http://sirindhornmusiclibrary.mahidol.ac.th/musiclibrary/index.php?ac=hall_of_fame/hall_of_fame_dataperson&id=74&languages=th#001fix-attempted=yes 
หมวดหมู่:นักดนตรีไทย
พังผืดใต้ฝ่าเท้าอักเสบ

พังผืดใต้ฝ่าเท้าอักเสบ หรือ พังผืดอักเสบที่ฝ่าเท้า(plantar fasciitis) หรือ โรครองช้ำ เป็นโรคที่ทำให้มีอาการเจ็บปวดที่ส้นเท้าและฝ่าเท้า ส่วนใหญ่จะเจ็บมากที่สุดในการลงน้ำหนักที่เท้าครั้งแรกของวันหลังตื่นนอนหรือหลังจากการได้พักเป็นระยะเวลาหนึ่ง อาการเจ็บอาจถูกกระตุ้นได้โดยการกระดกเท้าขึ้น และอาจเจ็บมากขึ้นกรณีที่ผู้ป่วยมีเอ็นร้อยหวายที่แข็งตึง อาการเหล่านี้ส่วนใหญ่จะค่อยๆ เป็น ผู้ป่วยหนึ่งในสามจะเป็นที่เท้าทั้งสองข้าง ส่วนใหญ่ภาวะนี้ไม่ทำให้มีไข้และไม่ทำให้มีเหงื่อออกตอนกลางคืน
สาเหตุของภาวะนี้ยังไม่เป็นที่ทราบชัดเจน แต่มีปัจจัยเสี่ยงที่สำคัญเช่นการยืนนานๆ การออกกำลังกายมาก และความอ้วน นอกจากนี้ยังพบว่าสัมพันธ์กับการมีเท้าบิดเข้าใน และพฤติกรรมที่ไม่ค่อยออกกำลังกาย แม้จะมีการพบปุ่มงอกกระดูกส้นเท้าร่วมกับภาวะนี้บ่อยครั้งแต่ยังไม่เป็นที่ชัดเจนว่าปุ่มงอกนี้มีบทบาทในการทำให้เกิดภาวะนี้หรือไม่ ภาวะพังผืดอักเสบที่ฝ่าเท้านี้ถือเป็นโรคของจุดเกาะเส้นเอ็นที่มีการฉีกขาดขนาดเล็ก คอลลาเจนเสื่อมสภาพ และเกิดแผลเป็น ดังนั้นการอักเสบจึงมีบทบาทน้อยในการเกิดภาวะนี้ จึงมีการเสนอให้เปลี่ยนชื่อภาวะนี้จาก plantar fasciitis เป็น plantar fasciosis ("โรคของพังผืดที่ฝ่าเท้า") การวินิจฉัยส่วนใหญ่ทำได้โดยการอาศัยประวัติและผลการตรวจร่างกาย บางครั้งอาจทำอัลตราซาวนด์ช่วยในการวินิจฉัย ภาวะอื่นๆ ที่อาจมีอาการคล้ายกันได้เช่น โรคข้อเสื่อม กระดูกสันหลังอักเสบยึดติด กลุ่มอาการแผ่นไขมันฝ่าเท้า โรคข้อแบบปฏิกิริยา เป็นต้น
ภาวะนี้ส่วนใหญ่หายได้โดยใช้เวลาและการรักษาแบบอนุรักษ์ ในช่วงสองถึงสามสัปดาห์แรกแพทย์มักแนะนำให้ผู้ป่วยพักการใช้เท้า เปลี่ยนกิจกรรม ใช้ยาแก้ปวดเมื่อจำเป็น และยืดกล้ามเนื้อและเส้นเอ็น หากยังบรรเทาอาการไม่ได้อาจพิจารณาทางเลือกอื่น เช่น กายภาพบำบัด การใช้กายอุปกรณ์ การดาม หรือการฉีดสเตียรอยด์ เป็นต้น หากยังไม่ได้ผลอีก อาจจำเป็นต้องพิจารณาการรักษาด้วยการผ่าตัด หรือการรักษาด้วยคลื่นกระแทก

**อ้างอิง**

**แหล่งข้อมูลอื่น**
หมวดหมู่:โรคของฟาสเชีย
หมวดหมู่:การบาดเจ็บจากการใช้งานมากเกินไป
หมวดหมู่:โรคของเท้า
หมวดหมู่:ความผิดปกติของเนื้อเยื่ออ่อน
หมวดหมู่:การอักเสบ
หมวดหมู่:การบาดเจ็บจากการใช้งานมากเกินไป

หมวดหมู่:โรคของระบบกล้ามเนื้อโครงร่าง
หมวดหมู่:โรคเหตุอาชีพ
หมวดหมู่:การบาดเจ็บ
มิสเวิลด์เมียนมา

มิสเวิลด์เมียนมา หรือ มิสเมียนมาเวิลด์ (Miss World Myanmar; Miss Myanmar World) เป็นการประกวดนางงามระดับชาติเพื่อเลือกตัวแทนของประเทศเมียนมาเข้าประกวดมิสเวิลด์ การประกวดนี้ไม่เกี่ยวข้องกับมิสเมียนมา มิสอินเตอร์เนชันแนลเมียนมา และมิสโกลเดนแลนด์เมียนมา

**รายนามผู้ชนะ**
สัญลักษณ์สี

**ดูเพิ่ม**
 มิสยูนิเวิร์สเมียนมา

**อ้างอิง**

**แหล่งข้อมูลอื่น**
 Official page
หมวดหมู่:การประกวดนางงามในประเทศเมียนมา
พม่า
แฟนไม่มีซะที

"แฟนไม่มีซะที" เป็นซิงเกิลในปี พ.ศ. 2555 ของ BANKK CA$H และมีปริญญา อินทชัย (เวย์ ไทยเทเนี่ยม) มาร่วมร้อง ประพันธ์เนื้อร้อง-ทำนองและเรียบเรียงโดย BANKK CA$H เพลงนี้ยังถูกรวมในอัลบั้ม BLUE MAGIC เพลงนี้พูดถึงคนโสดแต่คนที่มีหน้าที่สื่อความหมาย กลับเป็นคนที่คบกับแฟนมายาวนาน
ที่มาของเพลงนี้ ได้มาจากประสบการณ์ตรงของผมเอง จากการที่ไปทัวร์มานานหลายปี สังเกตได้ว่า เวลาถามแฟนเพลงว่าใครโสด ทุกคนจะพร้อมใจกันยกมือขึ้นแสดงตัวว่าโสดกันอย่างพร้อมเพรียง เลยนั่งคิดๆ ดูว่า ประเทศไทย หรือ ที่ไหนๆ ก็คงจะมีคนโสดมากกว่าคนที่มีแฟนแล้วก็เป็นได้ เนื่องจากในสังคมปัจจุบัน คนดีๆ ก็มีเจ้าของกันไปหมดแล้ว ผู้ชายก็ไม่ค่อยจริงจังกับความรักเท่าที่ควร ผู้หญิงบางคนก็จริงจังและบางคนก็ช่างเลือกมากเกินไป ทำให้ในปัจจุบัน การจะคบใครจริงๆจังๆ ในสังคม มันยากขึ้นทุกวัน ซึ่งตรงกันข้ามกับความจริงในใจที่ทุกคนต่างโหยหา ต่างต้องการที่พึ่งที่ยึดเหนี่ยวเสมอ

**แฟนไม่มีซะที**
เพลง "แฟนไม่มีซะที" ติดอันดับสูงสุด 30 จากการจัดอันดับของ เวอร์จิ้นฮิตซ์ ในชาร์ต 95.5 เอฟเอ็ม เวอร์จิ้นฮิตซ์ ชาร์ตท็อป 40 ประจำวันที่ 3 กุมภาพันธ์ พ.ศ. 2556 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี

**อ้างอิง**
หมวดหมู่:เพลงไทยสากล
หมวดหมู่:เพลงลูกทุ่ง
หมวดหมู่:เพลงของหญิงลี ศรีจุมพล
หมวดหมู่:ซิงเกิลในปี พ.ศ. 2557
หมวดหมู่:เพลงในปี พ.ศ. 2557
หมวดหมู่:ซิงเกิลในสังกัดดั๊กบาร์
หมวดหมู่:ซิงเกิลในสังกัดจีเอ็มเอ็ม แกรมมี่
หมวดหมู่:เพลงที่ประพันธ์คำร้องโดยปรีติ บารมีอนันต์
หมวดหมู่:เพลงฮิปฮอปไทย
วอลเลย์บอลชายทีมชาติคูเวต

วอลเลย์บอลชายทีมชาติคูเวต (منتخب الكويت لكرة الطائرة) เป็นทีมวอลเลย์บอลชายของประเทศคูเวต ทีมนี้ได้รับการบริหารโดยสมาคมวอลเลย์บอลคูเวต และเป็นส่วนหนึ่งในการแข่งขันวอลเลย์บอลระดับนานาชาติ

**เกียรติประวัติ**

**วอลเลย์บอลชิงแชมป์เอเชีย**
 1979 – อันดับที่ 7- 1983 – อันดับที่ 7- 1987 – อันดับที่ 4- 1989 – อันดับที่ 5- 1993 – อันดับที่ 14- 1995 – อันดับที่ 13- 1999 – อันดับที่ 14- 2007 – อันดับที่ 17

**แหล่งข้อมูลอื่น**
 FIVB profile
คูเวต
อาคารไรชส์ทาค

อาคารไรชส์ทาค (Reichstagsgebäude ) หรือมีชื่ออย่างเป็นทางการว่า อาคารที่ประชุมใหญ่ไรชส์ทาค (Deutscher Bundestag – Plenarbereich Reichstagsgebäude ) เป็นอาคารรัฐสภาทางประวัติศาสตร์ ตั้งอยู่ที่พลัทซ์แดร์รีปูบลิกในกรุงเบอร์ลิน เป็นที่ตั้งของบุนเดิสทาค(สภาสหพันธ์)ของเยอรมัน มันยังเป็นสถานที่ที่ประชุมของบุนเดิสแฟร์ซัมลุง(สมัชชาสหพันธ์) ที่ซึ่งได้เลือกประธานาธิบดีแห่งเยอรมนีอีกด้วย
อาคารรูปแบบสไตล์นีโอ-เรเนซองส์ ถูกสร้างขึ้นระหว่าง ค.ศ. 1884 และ 1894 ในเขตเทียร์กาเทิน บนฝั่งซ้ายของแม่น้ำชเปร ตามการออกแบบโดยสถาปนิกชาวเยอรมันนามว่า เพาล์ วัลลอท มันเป็นที่ตั้งของทั้งรัฐสภาไรชส์ทาคของจักรวรรดิเยอรมันและรัฐสภาไรชส์ทาคของสาธารณรัฐไวมาร์ สภาสหพันธ์ไรชส์ยังได้ประชุมกันที่นั่นในตอนแรก อาคารนี้ได้ถูกใช้โดยรัฐสภาไรชส์ทาคของนาซีเยอรมนี แต่ได้รับความเสียหายอย่างรุนแรงจากเหตุเพลิงไหม้ไรชส์ทาคใน ค.ศ. 1933 ทำให้ไม่สามารถใข้อาคารนี้ได้อีกต่อไป และรัฐสภาไรชส์ทาคจึงย้ายไปอยู่ที่โรงอุปรากรครอลล์ที่อยู่ใกล้เคียง เหตุเพลิงไหม้ ค.ศ. 1933 กลายเป็นเหตุการณ์ที่สำคัญในการยึดอำนาจของระบอบนาซี อาคารนี้ได้รับความเสียหายเพิ่มเติมในช่วงสงครามโลกครั้งที่สอง และสัญลักษณ์ของอาคารได้ตกเป็นเป้าหมายที่สำคัญของกองทัพแดงในช่วงยุทธการที่เบอร์ลิน
ภายหลังสงคราม อาคารแห่งนี้ได้ถูกปรับปรุงและบูรณะขึ้นมาใหม่ใน ค.ศ. 1960 และใช้สำหรับการจัดงานนิทรรศการและกิจกรรมพิเศษ เนื่องจากที่ตั้งในเบอร์ลินตะวันตกทำให้ไม่สามารถใช้เป็นอาคารรัฐสภาของเยอรมนีทั้งสองประเทศได้ ตั้งแต่ ค.ศ. 1995 ถึง ค.ศ. 1999 สถาปนิกนอร์มัน ฟอสเตอร์ได้ออกแบบอาคารไรชส์ทาคขึ้นใหม่เพื่อใช้เป็นอาคารรัฐสภาในเยอรมนีที่ได้รวมชาติเป็นหนึ่งเดียวในปัจจุบัน กุญแจอาคารได้ถูกส่งมอบอย่างเป็นทางการให้แก่โวล์ฟกัง เธียร์เซ ประธานสภาแห่งบุนเดิสทาค วันที่ 19 เมษายน ค.ศ. 1999 สถานที่สำคัญของเมืองคือโดมกระจกแบบวอล์กอินที่ได้ถูกออกแบบใหม่เหนือห้องประชุมใหญ่ ซึ่งได้ถูกเสนอโดยศิลปินและสถาปนิกชาวเยอรมันนามว่า Gottfried Böhm
หมวดหมู่:สิ่งก่อสร้างในเบอร์ลิน
หมวดหมู่:โดม
หมวดหมู่:อาคารสภานิติบัญญัติ
หมวดหมู่:ที่ตั้งของสภานิติบัญญัติแห่งชาติ
เจสัน จอร์แดน

นาธาน อีเวอร์ฮาร์ต (Nathan Everhart; 28 กันยายน ค.ศ. 1988) นักมวยปล้ำอาชีพและนักมวยปล้ำสมัครเล่นชาวอเมริกันที่ปัจจุบันเซ็นสัญญากับ WWE ภายใต้ชื่อ เจสัน จอร์แดน (Jason Jordan) เปิดตัวในFCWก่อนจะเปลี่ยนเป็นNXTต่อมาก็ได้ร่วมทีมกับแชด เกเบิลในนามอเมริกันอัลฟาคว้าแชมป์แท็กทีม NXTร่วมกัน 1สมัย ปี2016 ได้ขึ้นค่ายหลักพร้อมเกเบิลโดยสังกัดSmackDown และคว้าแชมป์สแมคดาวน์แท็กทีม WWEร่วมกันอีก 1 สมัย ปี 2017 เขาได้เปิดตัวในบทลูกชายของผู้จัดการทั่วไปของRaw เคิร์ต แองเกิลทำให้ต้องแยกกับเกเบิล และยังได้แชมป์รอว์แท็กทีม WWEร่วมกับเซท รอลลินส์ ทำให้จอร์แดนเป็นคนแรกที่ได้แชมป์แท็กทีมทั้งสามค่าย Raw, SmackDown และ NXT ปัจจุบันได้หยุดปล้ำเพราะอาการบาดเจ็บที่คอจึงผันตัวไปเป็นโปรดิวเซอร์หลังฉากของ WWE

**แชมป์และรางวัล**
 Florida Championship Wrestling
** FCW Florida Tag Team Championship (1 time) – with CJ Parker- Pro Wrestling Illustrated
** Ranked 103 of the top 500 singles wrestlers in the PWI 500 in 2017- WWE
** WWE Raw Tag Team Championship (1 time) – with Seth Rollins
** WWE SmackDown Tag Team Championship (1 time) – with Chad Gable
** NXT Tag Team Championship (1 time) – with Chad Gable

**อ้างอิง**

**แหล่งข้อมูลอื่น**
 jasonjordan- Nathan Everhart
หมวดหมู่:นักมวยปล้ำอาชีพชายชาวอเมริกันเชื้อสายแอฟริกัน
หมวดหมู่:นักมวยปล้ำอาชีพชาวอเมริกัน
หมวดหมู่:นักมวยปล้ำอาชีพจากรัฐอิลลินอย
แชด เกเบิล

ชาลส์  เบตส์ (Charles Betts; 8 มีนาคม ค.ศ. 1986) เป็นนักมวยปล้ำอาชีพและนักมวยปล้ำสมัครเล่นชาวอเมริกัน เขาเรียนโรงเรียนมัธยมในรัฐมินนิโซตาและจบการศึกษาจากมหาวิทยาลัยนอร์เทิร์นมิชิแกน เขายังเคยเข้าร่วมการแข่งขันกีฬามวยปล้ำสมัครเล่นในโอลิมปิกฤดูร้อน 2012 ปัจจุบันเซ็นสัญญากับWWEภายใต้ชื่อ แชด เกเบิล (Chad Gable) เป็นสมาชิกทีมอเมริกันอัลฟาร่วมกับเจสัน จอร์แดนและอัลฟาอะคาเดมีร่วมกับโอทิส เป็นแชมป์แท็กทีม NXT, แชมป์สแมคดาวน์แท็กทีม WWE  และแชมป์รอว์แท็กทีม WWE ทำให้เกเบิลเป็นคนที่2 ต่อจากจอร์แดนที่ได้แชมป์แท็กทีมทั้ง Raw, SmackDown และ NXT

**แชมป์และรางวัล**

**มวยปล้ำสมัครเล่น**
 High School
** Minnesota State Wrestling Champion (2004)- International Medals
** World University Games silver medal (2006)
** Pan-American Championships Gold medal (2012)
** Gedza International silver medal (2012)
** Pan-American Olympic Qualifier silver medal (2012)
** Granma Cup Bronze medal (2012)
** Dave Schultz Memorial International Gold medal (2012)- Olympic Games
** U.S. Olympic Trials Champion (2012)

**มวยปล้ำอาชีพ**
Pro Wrestling Illustrated
**Ranked No. 83 of the top 500 singles wrestlers in the PWI 500 in 2019- Rolling Stone
** Most Promising Youngster of the Year (2017)- Wrestling Observer Newsletter
** Rookie of the Year (2015)
** Most Underrated (2019)
** Worst Gimmick (2019) as Shorty G- WWE
** WWE Speed Championship (1 time)
** WWE Raw Tag Team Championship (2 times) – with Bobby Roode (1) and Otis (1)
** WWE SmackDown Tag Team Championship (1 time) – with Jason Jordan
** NXT Tag Team Championship (1 time) – with Jason Jordan

**อ้างอิง**

**แหล่งข้อมูลอื่น**
หมวดหมู่:นักมวยปล้ำอาชีพชาวอเมริกัน
วิศวกรรมขนถ่ายวัสดุ

วิศวกรรมขนถ่ายวัสดุ (Materials Handling Engineering) เป็นแขนงหนึ่งของวิศวกรรมเครื่องกล โดยนำเทคโนโลยีวิศวกรรมเครื่องกล มาใช้สำหรับการออกแบบระบบขนถ่ายวัสดุในรูปแบบต่างๆ เช่น สายพานลำเลียง (Belt) ,ลูกกลิ้งลำเลียง (Roller) ,การขนถ่ายวัสดุด้วยลม ,สกรูลำเลียง (Screw) ,ระบบอัตโนมัติ และรูปแบบอื่นๆ มาใช้กับอุตสาหกรรมการผลิต 

**ประวัติ**
ภาควิชาเทคโนโลยีขนถ่ายวัสดุเป็นภาควิชาฯแรกในประเทศไทย ที่ได้ประศาสน์ปริญญา อุตสาหกรรมศาสตรบัณฑิต (อส.บ.) สาขาเทคโนโลยีขนถ่ายวัสดุ และมีชื่อปริญญาเป็นภาษา อังกฤษว่า Bachelor of Industrial Technology in Material Handling หรือมีชื่อย่อว่า B.Ind.Tech.(MH) และในปี พ.ศ. 2542 ทางภาควิชาได้ทำประศาสน์ปริญญา วิศวกรรมศาสตร์บัณฑิต (วศ.บ) สาขาวิศวกรรมขนถ่ายวัสดุ เพิ่มขึ้นโดยมีชื่อปริญญาทางภาษาอังกฤษว่า Bachelor of Engineering (Materials Handling Engineering) หรือมีชื่อย่อทางภาษาอังกฤษว่า B.Eng. (Materials Handling Engineering) และผู้ที่จบการศึกษาสามารถสอบใบประกอบวิชาชีพวิศวกรรมเครื่องกล

**ความหมายของการขนถ่ายวัสดุ**
การขนถ่ายวัสดุ คือ การเคลื่อนย้ายวัสดุ (Moving) การเก็บรักษาวัสดุ (Storing) การป้องกันวัสดุ ระหว่างการเคลื่อนย้าย (Protecting) และการควบคุมวัสดุ (Controlling) เพื่อให้ได้วัสดุมาถูกต้องตาม ชนิด จำนวน สถานที่ เวลา ตำแหน่ง ขั้นตอนที่ต้องการ

**กลุ่มวิชาที่สำคัญ**
ระบบลำเลียงวัสดุด้วยลม
*การออกแบบเครื่องมือขนถ่ายวัสดุ
*วิศวกรรมโรงจักรต้นกำลัง
*การทำความเย็นและปรับอากาศ
*เครื่องยนต์สันดาปภายใน
*การกำจัดฝุ่นในอุตสาหกรรม
*ปฏิบัติการวิศวกรรมเครื่องกล
*การจ่ายและเก็บวัสดุปริมาณมวล
*กลศาสตร์วัสดุเม็ด
*การควบคุมส่งกำลังด้วยของไหล
*กลศาสตร์เครื่องจักรกล
*การวิเคราะห์ระบบขนถ่ายวัสดุ
*ออกแบบเครื่องจักรกล
*การสั่นสะเทือนทางกล
*การถ่ายเทความร้อน
*กลศาสตร์ของแข็ง
*กรรมวิธีการผลิต

**อ้างอิง**
http://mhle.eng.kmutnb.ac.th/ date=2016-12-16 
http://warehousenews.co.uk/2013/06/vanderlande-industries-integrates-automated-material-handling-system-in-new-reno-e-commerce-facility-for-urban-outfitters/
หมวดหมู่:สาขาทางวิศวกรรมศาสตร์
สโมสรฟุตบอลนาวิกโยธิน

สโมสรฟุตบอลนาวิกโยธิน เป็นสโมสรฟุตบอลในประเทศไทย ตั้งอยู่ที่จังหวัดชลบุรี ปัจจุบันลงแข่งขันในไทยลีก 3
สโมสรมีผลงานในอดีตคือการคว้าแชมป์ฟุตบอลถ้วยพระราชทานประเภท ข. ได้ 2 สมัย และเคยลงเล่นในไทยลีก ดิวิชัน 1 ภายใต้ชื่อ สโมสรฟุตบอลหน่วยบัญชาการนาวิกโยธิน ต่อมาในปี 2553 ได้ร่วมมือกับชุมชนในเขตเทศบาลเมืองมาบตาพุด จังหวัดระยอง เพื่อการลงแข่งขันลีกภูมิภาค ดิวิชัน 2 โดยใช้ชื่อว่า สโมสรฟุตบอลมาบตาพุด นาวิกโยธิน
ในปี พ.ศ. 2559 หน่วยบัญชาการนาวิกโยธินได้ยุติการทำทีมฟุตบอลร่วมกับชุมชนในเขตเทศบาลเมืองมาบตาพุด และได้ย้ายไปใช้สนามเหย้าที่อำเภอแกลง จังหวัดระยอง โดยใช้ชื่อใหม่ว่า สโมสรฟุตบอลนาวิกโยธิน ยูเรก้า เอฟซี
ปี พ.ศ. 2562 หน่วยบัญชาการนาวิกโยธินได้ย้ายสนามเหย้ากลับสนามกีฬาราชนาวี สัตหีบ ตามภูมิลำเนาเดิม ที่อำเภอสัตหีบ จังหวัดชลบุรี
ปี พ.ศ. 2565 สโมสรได้เปลี่ยนชื่อสโมสรอีกครั้งเป็น สโมสรฟุตบอลนาวิกโยธิน เอฟซี

**ความสำเร็จ**
 ฟุตบอลชิงถ้วยพระราชทานประเภท ข.
** ชนะเลิศ :2549, 2552- ลีกภูมิภาค ดิวิชั่น 2
** รองแชมป์ ภาคกลาง-ตะวันออก :2557- ไทยลีก 4
** รองแชมป์ โซนภาคตะวันออก :2560

**ผลงานตามฤดูกาล**

**ผู้เล่น**

**ผู้เล่นชุดปัจจุบัน**

**อ้างอิง**

**แหล่งข้อมูลอื่น**
 61552527602453
นาวิกโยธิน
นาวิกโยธิน
จันนี อินฟันตีโน

จันนี วินเชนโซ อินฟันตีโน (Giovanni Vincenzo Infantino; dʒoˈvanni vinˈtʃɛntso ˈdʒanni iɱfanˈtiːno) เกิดเมื่อวันที่ 30 มีนาคม พ.ศ. 2513 เป็นผู้บริหารฟุตบอลชาวสวิส-อิตาลี และดำรงตำแหน่งประธานสหพันธ์ฟุตบอลนานาชาติ (ฟีฟ่า) คนปัจจุบัน

**ประวัติ**
อินฟันตีโนเกิดเมื่อวันที่ 23 มีนาคม 2513 ที่ประเทศสวิตเซอร์แลนด์ มีเชื้อสายอิตาลีจากแคว้นคาลาเบรียและแคว้นลอมบาร์เดีย จบการศึกษาวิชากฎหมายจากมหาวิทยาลัยฟรีบูร์ เขาสามารถพูดภาษาอิตาลี ภาษาฝรั่งเศส และภาษาเยอรมันได้อย่างคล่องแคล่ว และยังรู้ภาษาอังกฤษ ภาษาสเปน และภาษาอาหรับด้วย

**อาชีพ**

**ยูฟ่า**
อินฟันตีโนได้เริ่มทำงานกับสหภาพสมาคมฟุตบอลยุโรป (ยูฟ่า) เมื่อเดือนสิงหาคม 2543 ก่อนจะได้รับการแต่งตั้งให้เป็นผู้อำนวยการฝ่ายกฎหมายและใบอนุญาตสโมสรเมื่อเดือนมกราคม 2547 และได้รับแต่งตั้งให้เป็นรองเลขาธิการทั่วไปเมื่อปี 2550 ต่อมาได้รับแต่งตั้งให้เป็นเลขาธิการทั่วไปต่อจากเดวิด เทย์เลอร์ ชาวอังกฤษเมื่อวันที่ 1 ตุลาคม 2552 

**ฟีฟ่า**
อินฟันตีโนได้รับการแต่งตั้งให้เป็นหนึ่งในคณะกรรมการปฏิรูปองค์กรของฟีฟ่าและได้รับการสนับสนุนให้ลงสมัครชิงตำแหน่งประธานฟีฟ่าเมื่อวันที่ 26 ตุลาคม 2558 และได้รับการเลือกตั้งให้ดำรงตำแหน่งประธานฟีฟ่าคนที่ 9 เมื่อวันที่ 26 กุมภาพันธ์ 2559 ด้วยคะแนนเสียง 115 เสียงเอาชนะชีคซัลมาน บิน อิบรอฮีม บิน เคาะลีฟะฮ์ที่ได้คะแนนเสียง 88 เสียง

**อ้างอิง**


**แหล่งข้อมูลอื่น**
จันนี อินฟันตีโน- Biography on FIFA website
หมวดหมู่:บุคคลที่เกิดในปี พ.ศ. 2513
หมวดหมู่:บุคคลที่ยังมีชีวิตอยู่
หมวดหมู่:ชาวสวิสเชื้อสายอิตาลี
หมวดหมู่:นักธุรกิจชาวสวิส
หมวดหมู่:นักธุรกิจชาวอิตาลี
หมวดหมู่:บุคคลจากรัฐวาเล
ประเทศติมอร์-เลสเตในซีเกมส์ 2013

ประเทศติมอร์-เลสเต ได้เข้าร่วมการแข่งขันกีฬาซีเกมส์ 2013 ณ เนปยีดอ ย่างกุ้ง และมัณฑะเลย์  ประเทศพม่า ในระหว่างวันที่ 11-22 ธันวาคม พ.ศ. 2556 (ค.ศ. 2013)

**ตารางสรุปเหรียญ**

**อ้างอิง**
ติมอร์-เลสเต
หมวดหมู่:ผู้ทรงคุณวุฒิจุฬาราชมนตรี

* รายนามจุฬาราชมนตรี- จุฬาราชมนตรี
หมวดหมู่:มุสลิมชาวไทย
หมวดหมู่:ผู้นำทางศาสนาชาวไทย
หมวดหมู่:ผู้นำทางศาสนาอิสลาม
วอลเลย์บอลชายทีมชาติอิรัก

วอลเลย์บอลชายทีมชาติอิรัก (منتخب العراق لكرة الطائرة) เป็นตัวแทนของประเทศอิรักในการแข่งขันวอลเลย์บอลนานาชาติรวมถึงนัดกระชับมิตร อยู่ภายใต้การควบคุมของสหพันธ์วอลเลย์บอลอิรัก (IVF)

**เกียรติประวัติ**

**วอลเลย์บอลชิงแชมป์โลก**
 ARG 1982 – อันดับที่ 20

**วอลเลย์บอลชิงแชมป์เอเชีย**
 BHR 1979 – อันดับที่ 8- KUW 1987 – อันดับที่ 9- KOR 1989 – อันดับที่ 7- UAE 2013 – อันดับที่ 13- INA 2017 – อันดับที่ 13- IRI 2023 – อันดับที่ 11

**เอเชียนเกมส์**
 THA 1978 – อันดับที่ 5- IND 1982 – อันดับที่ 5

**วอลเลย์บอลเอวีซีแชลเลนจ์คัพ**
SRI 2018 – 16px ชนะเลิศ

**อ้างอิง**

**แหล่งข้อมูลอื่น**
 FIVB profile
อิรัก
วอลเลย์บอลชายทีมชาติซีเรีย

วอลเลย์บอลชายทีมชาติซีเรีย (منتخب الكويت لكرة الطائرة) เป็นทีมวอลเลย์บอลชายของประเทศซีเรีย ทีมนี้ได้รับการบริหารโดยสหพันธ์วอลเลย์บอลซีเรีย และเป็นส่วนหนึ่งในการแข่งขันวอลเลย์บอลระดับนานาชาติ

**เกียรติประวัติ**

**โอลิมปิกฤดูร้อน**
 ไม่มีส่วนร่วม

**วอลเลย์บอลชิงแชมป์โลก**
 ไม่มีส่วนร่วม

**วอลเลย์บอลชิงแชมป์เอเชีย**
 1979 – อันดับที่ 10

**แหล่งข้อมูลอื่น**
 FIVB profile
ซีเรีย
วอลเลย์บอลชายทีมชาติเลบานอน

วอลเลย์บอลชายทีมชาติเลบานอน (منتخب لبنان لكرة الطائرة) เป็นทีมวอลเลย์บอลชายของประเทศเลบานอน ทีมนี้ได้รับการบริหารโดยสหพันธ์วอลเลย์บอลเลบานอน และเป็นส่วนหนึ่งในการแข่งขันวอลเลย์บอลระดับนานาชาติ

**เกียรติประวัติ**

**วอลเลย์บอลชิงแชมป์โลก**
 1952 – อันดับที่ 9

**วอลเลย์บอลชิงแชมป์เอเชีย**
 1979 – อันดับที่ 13- 2009 – อันดับที่ 11

**แหล่งข้อมูลอื่น**
 FIVB profile
เลบานอน
ทางหลวงรัฐออนแทรีโอหมายเลข 416

ทางหลวงคิงส์หมายเลข 416 (King's Highway 416) ซึ่งบ่อยครั้งมักถูกเรียกว่า ทางหลวงหมายเลข 416 (Highway 416) และ ทางหลวงอนุสรณ์ทหารผ่านศึก (Veterans Memorial Highway) เป็นทางหลวงพิเศษสายหนึ่งในทางหลวงหมวด 400 ของรัฐออนแทรีโอ ประเทศแคนาดา เชื่อมทางหลวงทรานส์แคนาดา (ทางหลวงหมายเลข 417) ในกรุงออตตาวาเข้ากับทางหลวงหมายเลข 401 ระหว่างเมืองบรอกวิลล์กับคอร์นวอลล์
ทางหลวงพิเศษความยาว 76.4 กิโลเมตรสายนี้เป็นเส้นทางการค้าที่สำคัญจากทางหลวงระหว่างรัฐหมายเลข 81 ระหว่างรัฐนิวยอร์กกับภูมิภาคออนแทรีโอตะวันออกผ่านทางหลวงหมายเลข 401 และยังเป็นเส้นทางเชื่อมต่อที่เร็วที่สุดระหว่างออตตาวากับนครโทรอนโต ทางหลวงหมายเลข 416 นี้ตัดผ่านพื้นที่ชนบทขนาดใหญ่ ยกเว้นปลายสายทางด้านเหนือซึ่งตัดเข้าสู่ย่านชานเมืองของกรุงออตตาวา

**แหล่งข้อมูลอื่น**
  Highway 416 at AsphaltPlanet-  Video of the entire northbound Highway 416
416
เส้นเมริเดียนที่ 14 องศาตะวันออก

เส้นเมริเดียนที่ 14 องศาตะวันออกของกรีนิช  คือ เส้นลองจิจูดที่ลากจากขั้วโลกเหนือผ่านมหาสมุทรอาร์กติก ทวีปยุโรป ทวีปแอฟริกา มหาสมุทรแอตแลนติก มหาสมุทรใต้ และแอนตาร์กติกา เข้าสู่ขั้วโลกใต้
เส้นเมริเดียนที่ 14 องศาตะวันออก เป็นรูปแบบเส้นวงกลมใหญ่ของเส้นเมริเดียนที่ 166 องศาตะวันตก

**จากขั้วโลกสู่ขั้วโลก**
เริ่มจากขั้วโลกเหนือ มุ่งหน้าลงไปทางใต้สู่ขั้วโลกใต้ โดยเส้นเมริเดียนที่ 14 องศาตะวันออกลากผ่านพื้นที่ดังนี้:

**ดูเพิ่ม**
เส้นเมริเดียนที่ 13 องศาตะวันออก
*เส้นเมริเดียนที่ 15 องศาตะวันออก

**อ้างอิง**
หมวดหมู่:เส้นลองจิจูด
อี. เอ็ม. ฮัลล์

อี. เอ็ม. ฮัลล์ (E. M. Hull) เป็นนามปากกาของ อีดิธ มอด ฮัลล์ (Edith Maud Hull; นามสกุลเดิม: เฮนเดอร์สัน (Henderson); 16 สิงหาคม ค.ศ. 1880 – 11 กุมภาพันธ์ ค.ศ. 1947) นักเขียนชาวอังกฤษ เกิดที่แฮมป์สเตดในกรุงลอนดอน เป็นบุตรสาวของเจมส์ เฮนเดอร์สันและเคที ธอร์น เนื่องจากบิดาเป็นเจ้าของเรือสินค้า ทำให้ฮัลล์มีโอกาสเดินทางบ่อยในวัยเด็ก ต่อมาในปี ค.ศ. 1899 ฮัลล์แต่งงานกับเพอร์ซี วินสแตนลีย์ ฮัลล์ วิศวกรโยธาและเจ้าของฟาร์มสุกร และย้ายไปอาศัยที่ดาร์บิเชอร์ ทั้งคู่มีบุตรด้วยกัน 1 คนคือ ซีซิล วินสแตนลีย์ ฮัลล์
ฮัลล์เริ่มต้นเขียนนวนิยายเล่มแรก The Sheik ในช่วงสงครามโลกครั้งที่หนึ่ง และได้รับความนิยมอย่างสูง ติดอันดับหนังสือขายดีระหว่างปี ค.ศ. 1921–1922 และได้รับการนำไปสร้างเป็นภาพยนตร์ในปี ค.ศ. 1921 ถึงแม้ฮัลล์จะไม่ใช่ผู้ริเริ่มนิยายรักที่มีฉากในทะเลทราย แต่ The Sheik ก็เป็นต้นแบบให้กับนักเขียนรุ่นหลัง ฮัลล์ออกนิยายเล่มต่อ The Sons of the Sheik ในปี ค.ศ. 1925 และได้รับความนิยมเช่นกัน นิยายเล่มนี้ได้รับการนำไปสร้างเป็นภาพยนตร์ในปี ค.ศ. 1926
ฮัลล์เป็นคนรักสันโดษ และเสียชีวิตในปี ค.ศ. 1947 ที่เฮเซิลวูด ดาร์บิเชอร์

**ผลงาน**

**ชุด The Sheik**
# The Sheik (ค.ศ. 1919)
# The Sons of the Sheik (ค.ศ. 1925)

**นวนิยาย**
 The Shadow of the East (ค.ศ. 1921)- The Desert Healer (ค.ศ. 1923)- The Lion-Tamer (ค.ศ. 1928)- The Captive of the Sahara (ค.ศ. 1931)- The Forest of Terrible Things (ค.ศ. 1939) (ใช้ชื่อ Jungle Captive ในสหรัฐอเมริกา)

**บันทึกการเดินทาง**
 Camping in the Sahara (ค.ศ. 1926)

**อ้างอิง**

**แหล่งข้อมูลอื่น**
 อีดิธ มอด ฮัลล์
หมวดหมู่:บุคคลจากแฮมป์สเตด
หมวดหมู่:นักเขียนชาวอังกฤษ
สโมสรฟุตบอลสีหมอก

สโมสรฟุตบอลสีหมอก เป็นสโมสรฟุตบอลในประเทศไทย ตั้งอยู่ที่ตำบลรั้วใหญ่ อำเภอเมือง จังหวัดสุพรรณบุรี ในฤดูกาล 2562 ลงแข่งขันในระดับไทยลีก 3 แต่ต่อมาถูกสมาคมกีฬาฟุตบอลแห่งประเทศไทยระงับการเป็นสมาชิกหลังจากค้างชำระค่าจ้างผู้เล่นและเจ้าหน้าที่สโมสร
สโมสรฟุตบอลสีหมอก เคยเป็นทีมสำรองของสโมสรฟุตบอลสุพรรณบุรี และลงแข่งขันในดิวิชั่น 2 ต่อมาสโมสรได้เลื่อนชั้นขึ้นไปแข่งขันในไทยลีก 3 สุพรรณบุรี เอฟซี จึงได้สร้างทีมสุพรรณบุรี บี ขึ้นมาเป็นทีมสำรองเพื่อลงแข่งขันในไทยลีก 4แทน และ
สโมสรฟุตบอลสีหมอก เคยถูกสโมสรฟุตบอลจังหวัดอ่างทองใช้สำหรับเป็นทีมชุดเยาวชน โดยใช้สนามกีฬาองค์การบริหารส่วนจังหวัดอ่างทองเป็นสนามเหย้า

**ประวัติ**
สโมสรก่อตั้งขึ้นในปี พ.ศ. 2558 จากศูนย์ฝึกเยาวชนของสโมสรฟุตบอลสุพรรณบุรี โดยการตั้งชื่อสโมสรมาจากนามเรียกขานทางวิทยุของวราวุธ ศิลปอาชา ประธานสโมสรฟุตบอลสุพรรณบุรี ซึ่งมีนามเรียกขานว่า สีหมอก ประกอบกับ ม้าสีหมอก เป็นม้าที่มีลักษณะดีและเป็นพาหนะประจำตัวของขุนแผนจึงมีความเป็นมงคล 

**ดิวิชัน 2**
สโมสรฟุตบอลสีหมอก ส่งทีมเข้าร่วมการแข่งขันในลีกภูมิภาค ดิวิชั่น 2 ฤดูกาล 2558 โซนภาคกลางและตะวันตก และลงแข่งขันอย่างเป็นทางการเป็นนัดแรกเมื่อวันที่ 31 มกราคม พ.ศ. 2558 ที่สนามโรงเรียนกีฬาจังหวัดสุพรรณบุรี ในการแข่งขันโตโยต้า ลีกคัพ 2558 รอบเพลย์ออฟ ซึ่งแพ้ให้กับ สโมสรฟุตบอลพีทียู ปทุมธานี ซีคเคอร์ ไป 1–2  โดย วิฑูรย์ สุขจิตร เป็นผู้ยิงประตูแรกให้กับสโมสรในการแข่งขันอย่างเป็นทางการ
วันที่ 21 กุมภาพันธ์ พ.ศ. 2558 สโมสรลงแข่งขันในลีกเป็นนัดแรก ที่สนามกีฬามหาวิทยาลัยมหิดล วิทยาเขตศาลายา นัดที่พบกับ สโมสรฟุตบอลกรุงธนบุรี  และสโมสรสามารถบุกไปเอาชนะได้ 1–2 โดย อนันตพงษ์ สุขสมกิจ ได้รับการบันทึกว่าเป็นผู้ยิงประตูแรกในลีกให้กับสโมสร

**ผู้ทำประตูสูงสุดในลีกประจำฤดูกาล**

**สถิติต่าง ๆ**
 ชนะคู่แข่งขาดลอยมากที่สุด
** สีหมอก 4–0 พีทียู ปทุมธานี ซีคเคอร์ (วันที่ 14 มีนาคม 2558 , ดิวิชัน 2 :โรงเรียนกีฬาจังหวัดสุพรรณบุรี)
** สีหมอก 4–0 ม.ราชพฤกษ์ เมืองนนท์ ยูไนเต็ด (วันที่ 5 กรกฎาคม 2558 , ดิวิชัน 2 :โรงเรียนกีฬาจังหวัดสุพรรณบุรี)- ผู้เล่นที่ยิงประตูได้มากที่สุดในหนึ่งนัด
** เจนภพ โพธิ์ขี : 3 ประตู (สีหมอก 4–0 พีทียู ปทุมธานี ซีคเคอร์ วันที่ 14 มีนาคม 2558 , ดิวิชัน 2 :โรงเรียนกีฬาจังหวัดสุพรรณบุรี)- แพ้คู่แข่งมากที่สุด
** กรุงธนบุรี เอฟซี 6–1 สีหมอก เอฟซี (วันที่ 26 กุมภาพันธ์ 2560 , ไทยลีก 3 :สนามกีฬากลางมหาวิทยาลัยมหิดล วิทยาเขตศาลายา)

**ชุดแข่งที่ใช้และผู้สนับสนุน**

**อ้างอิง**

**แหล่งข้อมูลอื่น**
หมวดหมู่:สโมสรฟุตบอลในจังหวัดสุพรรณบุรี
หมวดหมู่:สโมสรฟุตบอลที่ยุบทีมในประเทศไทย
หมวดหมู่:สโมสรฟุตบอลที่ก่อตั้งในปี พ.ศ. 2558
หมวดหมู่:สโมสรฟุตบอลที่ยุบทีมในปี พ.ศ. 2562
สภาพยอม

ไฟล์:Diel.png|thumb|ตัวกลางสารไดอิเล็กทริกชนิดหนึ่งกำลังแสดงการวางตัวของอนุภาคที่มีประจุ สร้างปรากฏการณ์การเป็นขั้วไฟฟ้า (polarization effect) ตัวกลางเช่นนี้สามารถมีอัตราส่วนของฟลักซ์ไฟฟ้าต่อประจุที่ต่ำ(สภาพยอมสูง)กว่าพื้นที่ว่างเปล่า
สภาพยอม (permittivity) ในทางทฤษฎีแม่เหล็กไฟฟ้า เป็นตัวชี้วัดความต้านทานที่ถูกสร้างขึ้นเมื่อมีการก่อตัวของสนามไฟฟ้าในตัวกลาง พูดอีกอย่าง สภาพยอมเป็นตัววัดว่าสนามไฟฟ้าจะถูกกระทบอย่างไร และแรงนี้จะได้รับผลกระทบอย่างไรจากตัวกลางไดอิเล็กทริกหนึ่ง สภาพยอมของตัวกลางหนึ่งจะอธิบายถึงว่าสนามไฟฟ้า(ให้ถูกต้องมากขึ้น, คือฟลักซ์)มีจำนวนมากน้อยเท่าใดที่ถูก 'สร้าง' ขึ้นต่อหน่วยประจุในตัวกลางนั้น ฟลักซ์ไฟฟ้าจะเกิดขึ้นมากในตัวกลางที่มีแรงต้าน (ต่อหน่วยประจุ) ต่ำเนื่องจากปรากฏการณ์ของการเป็นขั้ว สภาพยอมจะเกี่ยวข้องโดยตรงกับความอ่อนไหวทางไฟฟ้าซึ่งเป็นตัวชี้วัดว่าสารไดอิเล็กทริกหนึ่งจะกลายเป็นขั้วไฟฟ้าในการตอบสนองต่อสนามไฟฟ้าได้ง่ายแค่ไหน ดังนั้น สภาพยอมจะเกี่ยวข้องกับความสามารถของวัสดุที่จะต้านทานต่อสนามไฟฟ้า
ในหน่วยของ SI ค่าสภาพยอม ε มีหน่วยเป็นฟารัดต่อเมตร (F/m or F·m−1) และ ความอ่อนไหวทางไฟฟ้า χ ไม่มีหน่วย ค่าทั้งสองเกี่ยวข้องกันผ่านทาง

เมื่อ εr เป็นค่าสภาพยอมสัมพัทธ์ของวัสดุ และ ε0 = 8.8541878176.. × 10−12 F/m เป็น สภาพยอมในสุญญากาศ หรือ ค่าคงตัวทางไฟฟ้า
หมวดหมู่:ฟิสิกส์สสารควบแน่น
หมวดหมู่:สนามไฟฟ้าและสนามแม่เหล็กในสสาร
หมวดหมู่:ปริมาณทางกายภาพ
หมวดหมู่:หลักการสำคัญของฟิสิกส์
รายชื่อประธานฟีฟ่า

นี่คือ รายชื่อประธานสหพันธ์ฟุตบอลนานาชาติ (ฟีฟ่า) ฝ่ายบริหารฟุตบอลของโลก มีเพียงแดเนียล เบอร์ลีย์ วุลฟอลล์, Rodolphe Seeldrayers และอาร์เธอร์ ดรูว์รีที่เสียชีวิตขณะดำรงตำแหน่ง
ประธานคนปัจจุบันคือจันนี อินฟันตีโนที่ได้รับเลือกในวันที่ 26 กุมภาพันธ์ ค.ศ. 2016 ในช่วงสมัยประชุมวิสามัญของคณะกรรมการบริหารฟีฟ่า ก่อนหน้านั้น อีซา ฮายาตูเคยดำรงตำแหน่งรักษาการประธานหลังการถอดถอนเซ็พ บลัทเทอร์ในวันที่ 8 ตุลาคม ค.ศ. 2015 ซึ่งผลที่ตามมาของเขาถือการห้ามมีส่วนร่วมในกิจกรรมที่เกี่ยวกับฟุตบอลทั้งหมดเป็นเวลา 6 ปีในวันที่ 21 ธันวาคม ค.ศ. 2015

**รายชื่อประธานฟีฟ่า**
หมายเหตุ

**ดูเพิ่ม**
รายชื่อประธานเอเอฟซี
*รายชื่อประธานซีเอเอฟ
*รายชื่อประธานคอนคาแคฟ
*รายชื่อประธานคอนเมบอล 
*รายชื่อประธานโอเอฟซี
*รายชื่อประธานยูฟ่า

**อ้างอิง**

**แหล่งข้อมูลอื่น**
 access-date=11 November 2022
หมวดหมู่:ประธานฟีฟ่า
ประธานฟีฟ่า
เหตุเพลิงไหม้ไรชส์ทาค

เหตุเพลิงไหม้ไรชส์ทาค (Reichstagsbrand) เป็นการลอบวางเพลิงอาคารไรชส์ทาค ในกรุงเบอร์ลินเมื่อวันที่ 27 กุมภาพันธ์ ค.ศ. 1933 มารีนึส ฟัน เดอร์ลึบเบอ (Marinus van der Lubbe) หนุ่มนักสภาคอมมิวนิสต์ชาวดัตช์ ถูกจับได้ ณ ที่เกิดเหตุและถูกจับกุมจากอาชญากรรมดังกล่าว ฟัน เดอร์ลึบเบอเป็นช่างอิฐว่างงานที่เพิ่งเข้าประเทศเยอรมนี เขาประกาศว่าเขาก่อเพลิงและถูกพิจารณาคดีในศาลและถูกพิพากษาลงโทษประหารชีวิต พรรคนาซีใช้เหตุเพลิงไหม้ดังกล่าวเป็นหลักฐานว่านักคอมมิวนิสต์กำลังคบคิดโค่นรัฐบาลเยอรมัน ถือกันว่าเหตุการณ์นี้มีความสำคัญยิ่งในการสถาปนานาซีเยอรมนี
เพลิงเริ่มในอาคารไรชส์ทาค ที่ประชุมไรชส์ทาค สถานีดับเพลิงเบอร์ลินได้รับการเรียกฉุกเฉินว่าอาคารนั้นเกิดเพลิงไหม้เมื่อเวลา 21.25 น. เมื่อตำรวจและนักผจญเพลิงมาถึง สภาผู้แทนราษฎรหลักก็ถูกไฟคลอกหมดแล้ว ตำรวจค้นหาอย่างถี่ถ้วนในอาคารและพบฟัน เดอร์ลึบเบอ เขาถูกจับกุม เช่นเดียวกับผู้นำคอมมิวนิสต์อีกสี่คนต่อมา 
อดอล์ฟ ฮิตเลอร์ ซึ่งสาบานตนเป็นนายกรัฐมนตรีสี่สัปดาห์ก่อน เมื่อวันที่ 30 มกราคม กระตุ้นให้ประธานาธิบดีเพาล์ ฟ็อน ฮินเดินบวร์ค ผ่านกฤษฎีกาฉุกเฉินเพื่อระงับเสรีภาพของพลเมืองเพื่อตอบโต้การเผชิญหน้าอย่างโหดร้ายของพรรคคอมมิวนิสต์แห่งเยอรมนี หลังผ่านกฤษฎีกาแล้ว รัฐบาลจับกุมนักคอมมิวนิสต์ครั้งใหญ่ ซึ่งรวมผู้แทนในไรชส์ทาคของพรรคคอมมิวนิสต์ทุกคน เมื่อนักคอมมิวนิสต์คู่แข่งที่ขมขื่นของพวกตนไม่อยู่และที่นั่งว่างแล้ว พรรคนาซีกลายจากพรรคการเมืองพหุนิยมกลายเป็นฝ่ายข้างมาก ทำให้ฮิตเลอร์รวบอำนาจของเขาได้ 
ผู้ใดรับผิดชอบเหตุเพลิงไหม้ไรชส์ทาคนั้นยังเป็นหัวข้อถกเถียงและวิจัยที่กำลังดำเนินอยู่ นักประวัติศาสตร์ยังไม่ตกลงกันว่าฟัน เดอร์ลึบเบอลงมือคนเดียวตามที่เขาว่าเพื่อประท้วงสภาพของชนชั้นแรงงานเยอรมัน พรรคนาซีกล่าวหาโคมินเทิร์นด้วยเหตุนี้ นักประวัติศาสตร์บางส่วนสนับสนุนทฤษฎีที่พรรคคอมมิวนิสต์เสนอ ว่าเหตุลอบวางเพลิงนั้นพรรคนาซีวางแผนและสั่งเป็นปฏิบัติการธงหลอก (false flag) แต่ไม่ว่าความจริงเป็นอย่างไร พรรคนาซีใช้เหตุนี้รวบอำนาจของตนและกำจัดนักคอมมิวนิสต์ซึ่งเป็นคู่แข่งทางการเมือง

**อ้างอิง**
หมวดหมู่:นาซีเยอรมนี
หมวดหมู่:อาคารไรชส์ทาค
หมวดหมู่:ทฤษฎีสมคบคิด
หมวดหมู่:พ.ศ. 2476
หมวดหมู่:อัคคีภัยในประเทศเยอรมนี
หมวดหมู่:การลอบวางเพลิง
เส้นเมริเดียนที่ 9 องศาตะวันตก

เส้นเมริเดียนที่ 9 องศาตะวันตกของกรีนิช  คือ เส้นลองจิจูดที่ลากจากขั้วโลกเหนือผ่านมหาสมุทรอาร์กติก มหาสมุทรแอตแลนติก ทวีปยุโรป ทวีปแอฟริกา มหาสมุทรใต้ และแอนตาร์กติกา เข้าสู่ขั้วโลกใต้
เส้นเมริเดียนที่ 9 องศาตะวันตก เป็นรูปแบบเส้นวงกลมใหญ่ของเส้นเมริเดียนที่ 171 องศาตะวันออก

**จากขั้วโลกสู่ขั้วโลก**
เริ่มจากขั้วโลกเหนือ มุ่งหน้าลงไปทางใต้สู่ขั้วโลกใต้ โดยเส้นเมริเดียนที่ 9 องศาตะวันตกลากผ่านพื้นที่ดังนี้:

**ดูเพิ่ม**
เส้นเมริเดียนที่ 8 องศาตะวันตก
*เส้นเมริเดียนที่ 10 องศาตะวันตก
หมวดหมู่:เส้นลองจิจูด
ตากะปอ

ตากะปอ  Swertia calcicola เป็นพืชในสกุลหญ้าดอกลาย วงศ์ Gentianaceae เป็นไม้ล้มลุกอายุปีเดียว กิ่งเป็นสี่เหลี่ยม ไม่ค่อยแตกกิ่ง ใบเดี่ยว ออกตรงข้าม ปลายใบแหลม ดอกช่อ มีดอกย่อยจำนวนมาก กลีบดอกสีขาวมีลายสีม่วงตามยาว มีต่อมสีเขียว 2 ต่อมที่โคนกลีบดอก ผลแก่แล้วแตกเป็นสองพู เมล็ดขนาดเล็ก มีจำนวนมาก เป็นไม้ถิ่นเดียวในประเทศไทย พบครั้งแรกโดยหมอคาร์ ชาวไอริช เมื่อ 4 พฤศจิกายน พ.ศ. 2465 ที่ดอยเชียงดาว จังหวัดเชียงใหม่ 

**อ้างอิง**
 ปิยะ เฉลิมกลิ่น จิรพันธุ์ ศรีทองกุล และอนันต์ พิริยะภัทรกิจ. พรรณไม้ที่พบครั้งแรกในประเทศไทย. กทม. โครงการพัฒนาองค์ความรู้และศึกษานโยบายการจัดการทรัพยากรชีวภาพ. 2551 หน้า 198
หมวดหมู่:วงศ์ดอกหรีดเขา